CELEX: 62014TN0686
Language: da
Date: 2014-09-22 00:00:00
Title: Sag T-686/14: Sag anlagt den 22. september 2014 — Italien mod Kommissionen

10.11.2014   
            
            
               DA
            
            
               Den Europæiske Unions Tidende
            
            
               C 395/60
            
         
      Sag anlagt den 22. september 2014 — Italien mod Kommissionen
      (Sag T-686/14)
      (2014/C 395/73)
      Processprog: italiensk
      
         Parter
      
      
         Sagsøger: Den Italienske Republik (ved avvocato dello Stato G. Galluzzo og G. Palmieri, som befuldmægtiget)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  I det omfang den er genstand for nærværende søgsmål annulleres Europa-Kommissionens gennemførelsesafgørelse 2014 K(2014) 4479 af 9. juli, meddelt den 10. juli 2014, om udelukkelse fra finansiering af visse udgifter afholdt af medlemsstaterne inden for rammerne af Den Europæiske Udviklings- og Garantifond for Landbruget (EUGFL), Garantisektionen, Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), for så vidt som den har haft virkning i forhold til Italien.
               
            
                  —
               
               
                  Den finansielle standardkorrektion vedrørende støtten til forarbejdningen af tomater for regnskabsåret 2009 på i alt 1 399 293,78 EUR annulleres.
               
            
                  —
               
               
                  Den isolerede finansielle korrektion for uregelmæssigheden »mangel på oplysninger om iværksatte tilbagesøgningsaktiviteter« på i alt 2 362 005,73 EUR annulleres.
               
            
                  —
               
               
                  Den isolerede finansielle korrektion for uregelmæssigheden »manglende angivelse i bilag III« på i alt 1 460 976,88 EUR annulleres.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fire anbringender.
      
                  1.
               
               
                  Det første anbringende om en tilsidesættelse af væsentlige formforskrifter (artikel 253 EF) i form af en begrundelsesmangel og tilsidesættelse af proportionalitetsprincippet.
                  
                              —
                           
                           
                              Hvad angår den finansielle standardkorrektion vedrørende støtten til forarbejdning af tomater for regnskabsåret 2008 er det gjort gældende, at der foreligger en tilsidesættelse af artikel 31 i Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (EUT L 209, s. 1) og en tilsidesættelse af artikel 28 og 31 i Kommissionens forordning (EF) nr. 1535/2003 af 29. august 2003 om gennemførelsesbestemmelser til Rådets forordning (EF) nr. 2201/96 for så vidt angår støtteordningen for forarbejdede frugter og grøntsager (EUT L 218, s. 14). Som led i dette anbringende har sagsøgeren bestridt anvendelsen af de i den anfægtede afgørelse foretagne finansielle korrektioner, som er tilpasset til 5 % af det tildelte beløb, idet sagsøgeren har gjort gældende, at korrektionerne blev foretaget på trods af, at der ikke forelå bevis for et økonomisk tab, der kunne fastslås.
                           
                        
                              —
                           
                           
                              Sagsøgeren har endvidere bestridt opgørelsen af selve korrektionen, for så vidt som dens konkrete fastsættelse er uforholdsmæssig og åbenbart ulogisk, idet den er betydeligt større end den potentielle skade, som er afledt af den adfærd, der tilregnes de italienske myndigheder.
                           
                        
            
                  2.
               
               
                  Det andet anbringende om en urigtig gengivelse af de faktiske forhold og en tilsidesættelse af væsentlige formforskrifter (artikel 253 EF) i form af en begrundelsesmangel.
                  
                              —
                           
                           
                              Dette anbringende vedrører den finansielle korrektion, der er fastsat, fordi den italienske stat har undladt at angive en påstået uregelmæssighed i tabellen fastsat i bilag III til Kommissionens forordning (EF) nr. 885/2006 af 21. juni 2006 om gennemførelsesbestemmelser til Rådets forordning (EF) nr. 1290/2005 for så vidt angår godkendelse af betalingsorganer og andre organer og regnskabsafslutning for EGFL og ELFUL hvad angår et beløb på 1 460 976,88 EUR. Den italienske regering har i denne henseende gjort gældende, at det var bevist, at der ikke forelå en uregelmæssighed for den tildelte støtte, og at der således ikke skulle anføres nogen anmærkning i tabellen fastsat i bilag III.
                           
                        
            
                  3.
               
               
                  Det tredje anbringende om en tilsidesættelse af proportionalitetsprincippet.
                  
                              —
                           
                           
                              Sagsøgeren har i denne forbindelse gjort gældende, at den finansielle korrektion for uregelmæssigheden »manglende angivelse i bilag III« vedrørende hele støtten, som var begrundet af en manglende oversendelse af dokumenter, forekommer betydeligt større end den potentielle skade, som er afledt af den adfærd, der tilregnes de italienske myndigheder.
                           
                        
            
                  4.
               
               
                  Det fjerde anbringende om en tilsidesættelse af artikel 6, stk. 3, i EU-traktaten, af princippet om retskraft, af artikel 32, stk. 8, litra b), i forordning (EF) nr. 1290/2005 og af proportionalitetsprincippet.
                  
                              —
                           
                           
                              Dette anbringende vedrører den korrektion, der er pålagt, fordi staten ikke havde givet oplysninger om de iværksatte tilbagesøgningsaktiviteter for et beløb på 2 362 005,73 EUR. Sagsøgeren har i den forbindelse gjort gældende, at Kommissionen uden begrundelse har fastslået, at den kunne tilsidesætte den retskraft, der var indtrådt i sagen, som den lovlige udbetaling af støtten havde medført. Endvidere har den italienske regering godtgjort, at den har fremsendt en strafferetlig dom, hvorved støttemodtageren var blevet frifundet. Disse omstændigheder godtgjorde, at der ikke var grundlag for tilbagesøgning, og at alle oplysninger dermed var blevet forelagt. Endelig forekommer denne korrektion vedrørende hele støtten betydeligt at overstige den potentielle skade, som er afledt af den adfærd, der tilregnes de italienske myndigheder.